מיכל בר-אשר סיגל

מיכל בר-אשר סיגל (נולדה ב-1979) היא פרופסור חבר במחלקה למחשבת ישראל באוניברסיטת בן-גוריון שבנגב וחוקרת תלמוד ישראלית. היא בוגרת ה"אקדמיה הצעירה" במסגרת האקדמיה הלאומית הישראלית למדעים, ומעורכי כתב העת אוקימתא. מינואר 2024 מכהנת כסגנית נשיא אוניברסיטת בן-גוריון. בר-אשר סיגל קיבלה תואר ראשון ותואר שני מן המחלקה לתלמוד שבאוניברסיטה העברית בירושלים. לאחר מכן, עשתה תואר שני נוסף ודוקטורט במדעי הדתות באוניברסיטת ייל נושא עבודת הדוקטורט שלה היה השוואה בין התלמוד הבבלי לבין טקסטים של ספרות מונסטית בת התקופה. בר-אשר סיגל זכתה במלגת אלון ונבחרה לאקדמיה הצעירה הישראלית. בשנת 2018 נבחרה לשמש בוועד המנהל של האקדמיה הצעירה. היא נשואה לפרופ' אליצור בר-אשר סיגל, חוקר לשון עברית באוניברסיטה העברית בירושלים והיא כלתו של פרופ' משה בר-אשר. בר-אשר סיגל היא בתה של אנט סיגל רופאה פתולוגית, פרופסור חבר בדימוס לרפואה באוניברסיטת תל אביב, אחותו של גיל סיגל ונכדתה של סוזן דניאל-נטף. בסוף 2023 מונתה לסגנית נשיא אוניברסיטת בן-גוריון. עבודתה המחקרית של בר-אשר סיגל מתמקדת במחקר פילולוגי של טקסטים חז"ליים וכן במחקר היחסים שבין יהודים לנוצרים במהלך שלהי העת העתיקה (המאה ה-1 עד המאה ה-7 לספירה) בהתבסס על ספרות חז"ל (ובעיקר התלמוד הבבלי) ובהתבסס על ספרות נזירית נוצרית בת אותה התקופה. ספרה הראשון המבוסס על עבודת הדוקטורט יצא בשנת 2013 ונקרא "Early Christian Monastic Literature and the Babylonian Talmud". הספר יצא בהוצאת קיימברידג' וזכה בפרס לאוטנשלגר מטעם אוניברסיטת היידלברג. הספר בחן מקבילות ספרותיות בין ספרות הנזירים הנוצרית לתלמוד הבבלי וטען לקשרים ישירים בין השניים. הספר עוסק בהשוואה שבין טקסטים מן התלמוד הבבלי לבין מקבילות בספרות הנזירית ובעיקר ביחס לחיבור "אמרות אבות המדבר (אנ')" (Apophthegmata Patrum). ספרה השני נקרא "Jewish – Christian Dialogues on Scripture in Late Antiquity: Heretics Narratives of the Babylonian Talmud". הוא עוסק בהשוואה שבין אבות הכנסייה לתלמוד הבבלי ומשתמש בסיפורי מינים כשיקוף לשיח בין דתי (אנ'). בשנת 2021 היא זכתה למענק מחקר בסך 2.2 מיליון שקלים כדי לקדם מחקר בין־תחומי במסגרת הפרויקט "פומב"י - אופק חדש למחקר בין־תחומי". שותפיה לזכייה הם פרופ' יוסי יובל, ראש בית-ספר סגול למדעי המוח באוניברסיטת תל אביב, ופרופ' בינה קליסקי - פיזיקאית מאוניברסיטת בר־אילן. מאז ינואר 2024, בר אשר היא סגנית נשיא אוניברסיטת בן-גוריון לעניינים בינלאומיים. תפקידיה כסגנית נשיא הוא לסייע לאוניברסיטה להרחיב ולהעמיק את אופייה הבינלאומי, ולהיות חלק מרשת הידע והלמידה הגלובלית המתפתחת. תוכניות אקדמיות באנגלית זמינות מטווח קצר דרך תוכניות סמסטר/שנה ועד לתארים מלאים לתואר שני ודוקטורט ותפקידי בתר-דוקטורט. בנוסף, היא אחראית לקדם סגל מדעי ומנהלי אקדמי וחילופי סטודנטים. היא אחראית לכל הנושאים הקשורים לבינאום באוניברסיטה, כולל פלטפורמה נגישה עם מגוון שירותים לסטודנטים בינלאומיים. אתר האינטרנט הרשמי של מיכל בר-אשר סיגל (באנגלית) מיכל בר-אשר סיגל, ברשת החברתית פייסבוק מיכל בר-אשר סיגל, ברשת החברתית אקס (טוויטר) מיכל בר-אשר סיגל, באתר Academia.edu קורות חייה של מיכל בר-אשר סיגל, באתר האקדמיה הישראלית הצעירה דף אישי, באתר סגל החוג למחשבת ישראל באוניברסיטת בן-גוריון רשימת המאמרים של מיכל בר-אשר סיגל באתר רמב"י מידע על סיגל, מיכל בר אשר, 1979- בקטלוג הספרייה הלאומית אריאל שנבל, ‏החוקרת שלמדה לפענח את התלמוד – בעזרת עטלפים, בעיתון מקור ראשון, 12 ביולי 2023 מיכל בר אשר סיגל (1979-), דף שער בספרייה הלאומית ד"ר מיכל בר-אשר סיגל - חברה בוועד המנהל של האקדמיה הצעירה הישראלית, באתר אונ' בן-גוריון בנגב, 22 נוב' 2018 חיים זלקאי, מינוי חדש באוניברסיטת בן-גוריון בנגב, באתר אוניברסיטת בן גוריון בנגב, ‏20.11.2023 הפקולטה מברכת את פרופ' מיכל בר אשר סיגל שזכתה במענק מחקר על יוזמתה ליצירת חיבור מדעי בין- תחומי, באתר אונ' בן-גוריון בנגב, 14 ספט' 2021 ערן אביגל, חוקרת התלמוד שנלחמת בהסתה הפרו-פלסטינית ברחבי העולם, באתר וואלה - שבע דרום, 18.7.2024 רשימת סגני נשיא אוניברסיטת בן-גוריון בנגב, באתר אוניברסיטת בן-גוריון בנגב BGU International, Ben-Gurion University of the Negev